280 



SALMONSENS FiONVERSATIONS LEKSIKON. ANDEN UDGAVE, 

 REDIGERET AF CHR. RLANGSTRUP." 



(A/s. J. H. Schultz Forlag. Kobenhavn). 



Mange fandt, at det var et voveligt Foretagende allerede nu at 

 udsende en ny Udgave af Salmonsens Leksikon, lige da den gamle 

 var udsolgt, medens der tilmed i Mellemtiden var fremkommen et 

 Par andre Værker, der, omend mindre i Omfang, dog væsentligst 

 havde samme Maal; Resultatet af det nye Leksikons Udsendelse sy- 

 nes imidlertid, hvad Subskribentantallet angaar, at overtræffe alle 

 Forventninger. 



I en Encyklopædi maa, selv om den er stort anlagt, Fuglene 

 naturligvis spille en beskeden Rolle; men man kan ikke klage over 

 den Plads, der blev dem til Del i Leksikonets første Udgave, og 

 som gaar igen i anden. Alle større Grupper af Fugle er udførligt 

 behandlede, og af samtlige danske Arter findes en indgaaende Om- 

 tale, ligesom der ved de allerfleste af disse er vedføjet Afbildninger. 



Begyndelsen som ornithologisk Medarbejder gjorde i den første 

 Udgave Knud Andersen, der skrev Artiklerne til Bogstav G.; ved 

 hans Bortrejse til Bulgarien overtog E. Bay en kort Tid Medarbej- 

 derskabet, men afgav dette, da han deltog i Sverdrups fire Aars Tur 

 til Amerikas nordligste Egne, hvorefter O. Helm s skrev Resten af 

 samtlige Fugle-Artikler fra Bogstavet H. Den samme Forfatter er nu 

 begyndt at skrive om Fuglene i Leksikonets nye Udgave; de to ud- 

 komne Bind indeholder af større ornithologiske Artikler bl. a. Ager- 

 høne, Alkefugle, Albatros, Archæopteryx og Bekkasiner, alle Artiklerne 

 forsynede med talrige Afbildninger. 



Foruden af Tekst-Illustrationerne bliverVærket ledsaget af en Mængde 

 farvetrykte Tavler, for Fuglenes Vedkommende 8 (foruden Tavler 

 med Duer og Fjerkræ), malede af Poul Jørgensen. De foreligger alle 

 færdige, og Kunstneren maa siges at have løst sin Opgave udmærket. 

 Det er jo ikke let paa et Billede at faa samlet 20 eller flere Arter, 

 saa at det ikke ser altfor urimeligt ud; denne Vanskelighed synes 

 heldig undgaaet her, og Farvetavlerne f. Eks. af Ænder og Sang- 

 fugle giver alt, hvad der kan fordres, og vil yde en god Hjælp til 

 Bestemmelse af de enkelte Arter. 



Værket vil udkomme i ca. 20 Bind med 2 Bind aarligt, og Prisen 

 for hvert Bind er 10 Kr. 



P. J. 



